

**UPUTE UČENICIMA PUTNICIMA**

**na početku školske godine 2020./2021.**

**vezane uz sprječavanje epidemije COVID – 19**

U organiziranom prijevozu djece i učenika školskim autobusom potrebno je voditi računa o epidemiološkoj situaciji i mjerama kojih se nužno pridržavati, stoga je Ministarstvo u suradnji s predstavnicima HZJZ-a i osnivača donijelo Upute koje vam donosimo u sažetku.

# PRIJE DOLASKA U ŠKOLU

# Roditelj je dužan s djetetom pričati o epidemiološkoj situaciji te ponašanju u školi i izvan škole, u školskom autobusu s ciljem sprječavanja širenja bolesti COVID - 19

# Roditelji učenika od 1. do 4. razreda mjere temperaturu djetetu neposredno prije odlaska u školu i zapisuju je u djetetovu bilježnicu, roditelji učenika od 5. do 8. razreda nadgledaju mjerenje temperature djetetu – u slučaju ako je temperatura 37,2 ili viša, dijete ne dolazi u školu.

# Učenici u školu dolaze i odlaze sami, odnosno organiziranim prijevozom ili u pratnji roditelja.

# Od strane prijevoznika obvezna je dezinfekcija vozila

# TIJEKOM VOŽNJE ŠKOLSKIM AUTOBUSOM

# Učenici tijekom vožnje obavezno nose maske

# Učenici svakog dana sjede na istom mjestu u dolasku i odlasku iz škole

# Učenici iz iste obitelji mogu sjediti jedan do drugoga

# Učenici iz istog razrednog odjela trebaju sjediti u istom dijelu autobusa

# Pri izlasku iz autobusa učenici nose maske do svoje učionice

# Učenici putnici ulaze u školu u vrijeme kada ulazi njihov razred

# U slučaju zakašnjenja pozvoniti , javiti se dežurnoj osobi i otići do svoje učionice

Svi roditelji, učenici i vozači dužni su se pridržavati ovih mjera s ciljem sprječavanja i suzbijanja epidemije COVID-19.

Vozači školskog autobusa trebaju organizirati sjedenje i usmjeravati djecu na poštivanje mjera.

U slučaju novih informacija bit ćete na vrijeme obaviješteni.

U Osijeku 4. rujna 2020.

 *Ravnateljica*

 *dr. sc. Aleksandra Krampač-Grljušić*